

**Sut i Ddychwelyd i Ymarfer Gwaith Cymdeithasol yng Nghymru**

**Canllaw i Weithwyr Cymdeithasol**

Mis Rhagfyr 2018

**Cynnwys**

[Cefndir y Gofynion 2](#_Toc433636335)

[Pam mae'r Gofynion yn cael eu cyflwyno 2](#_Toc433636336)

[Y Gofynion ar gyfer gweithwyr cymdeithasol sy'n dychwelyd i ymarfer 3](#_Toc433636337)

[Atodiad 1 ..6](#_Toc433636338)

[Rolau Allweddol a Safonau Galwedigaethol Cenedlaethol ar Gyfer Gwaith Cymdeithasol 6](#_Toc433636339)

[Y Crynodeb o Wybodaeth a Dealltwriaeth 8](#_Toc433636340)

[Y Crynodeb o Sgiliau 11](#_Toc433636341)

# Cefndir y Gofynion

Sefydlwyd y Gofrestr Gweithwyr Gofal Cymdeithasol (y Gofrestr) o dan Ddeddf Safonau Gofal 2000. Nod y Gofrestr yw sicrhau bod yr holl weithwyr cymdeithasol a'r gweithwyr gofal cymdeithasol sy'n gymwys i gofrestru gyda'r Gofal Cymdeithasol Cymru yn addas ar gyfer gwaith yn y maes hwn. Mae Rheolau Gofal Cymdeithasol Cymru (Cofrestru) wedi'u cymeradwyo'n ffurfiol gan Lywodraeth Cymru a rhain yw'r sail gyfreithiol ar gyfer cofrestru'r gweithlu gofal cymdeithasol.

I ymarfer fel gweithiwr cymdeithasol yng Nghymru neu i'ch galw'ch hun yn weithiwr cymdeithasol wrth weithio yng Nghymru, rhaid ichi gael eich cofrestru gyda'r Gofal Cymdeithasol Cymru ac mae'r teitl 'Gweithiwr Cymdeithasol' wedi'i warchod yn y Deyrnas Unedig ers mis Ebrill 2005.

I gael gwybod rhagor am y Gofrestr, gan gynnwys y Rheolau Cofrestru cyfredol, dilynwch y ddolen: [Gwefan Gofal Cymdeithasol Cymru - Cofrestru](https://gofalcymdeithasol.cymru/cofrestru)

Mae Gofal Cymdeithasol Cymru yn cyflwyno gofynion cofrestru penodol i weithwyr cymdeithasol sydd heb eu cofrestru'n weithwyr cymdeithasol ar hyn o bryd ac sydd heb fod yn ymarfer fel gweithiwr cymdeithasol ers tro.

# Pam mae'r Gofynion yn cael eu cyflwyno

Mae'r Gofal Cymdeithasol Cymru am alluogi gweithwyr cymdeithasol sydd heb eu cofrestru ar hyn o bryd i wneud cais am gofrestru ac ymuno â'r gweithlu gwaith cymdeithasol gan feddu ar y wybodaeth a'r ddealltwriaeth ddiweddaraf am ymarfer cyfoes. Wrth wneud hynny, mae am sicrhau bod ymgeiswyr yn cyflawni safonau'r Gofal Cymdeithasol Cymru sy'n ofynnol ar gyfer cofrestru. Bydd cyflogwyr hefyd am fod yn hyderus bod ymgeisydd yn addas ar gyfer swydd cyn ei benodi.

Pan fydd gweithiwr cymdeithasol yn penderfynu gwneud cais am gofrestru'n broffesiynol eto a dychwelyd i ymarfer gwaith cymdeithasol ar ôl bwlch, byddant yn wynebu newidiadau yn y gweithle ac ym maes ymarfer gwaith cymdeithasol. Bydd gwaith cymdeithasol yn defnyddio ystod eang o wybodaeth a sgiliau ac fe all y rhain newid yn sgil ymchwil neu ddeddfwriaeth neu bolisïau newydd Nod y gofynion newydd yw sicrhau bod gan weithwyr cymdeithasol fframwaith ar gyfer diweddaru eu gwybodaeth a'u dealltwriaeth am waith cymdeithasol cyfoes.

Bydd cyflogwyr yn ei chael yn fwy anodd recriwtio gweithwyr cymdeithasol profiadol na gweithwyr sydd newydd gymhwyso. Drwy ddarparu fframwaith eang ar gyfer diweddaru gwybodaeth a dealltwriaeth, efallai y bydd cyflogwyr yn gweld bod gweithwyr cymdeithasol profiadol sydd heb eu cyflogi ar hyn o bryd yn fwy awyddus i ddychwelyd i ymarfer ac fe ddylai hyn alluogi ymgeiswyr i deimlo'n fwy hyderus yn eu gallu pan fyddant yn penderfynu dychwelyd.

Gall gofynion dychwelyd i ymarfer hefyd helpu i broffesiynoli gwaith cymdeithasol fwy drwy sicrhau bod y gofynion cofrestru'n adlewyrchu safonau addasrwydd i ymarfer.

Gall gosod gofynion i weithwyr cymdeithasol sy'n dychwelyd i'r Gofrestr ac i ymarfer gwaith cymdeithasol felly ddylanwadu ar ansawdd ymarfer gwaith cymdeithasol i'r unigolion sy'n defnyddio gwasanaethau.

# Y Gofynion ar gyfer gweithwyr cymdeithasol sy'n dychwelyd i ymarfer

Mae'r adran hon yn disgrifio'r gofynion cofrestru ar gyfer gweithwyr cymdeithasol sydd heb gynnal eu cofrestriad proffesiynol yn y Deyrnas Unedig ac sy'n dymuno gwneud cais am gofrestru yn Rhan 1 Cofrestr y Gofal Cymdeithasol Cymru i ymarfer fel gweithiwr cymdeithasol.

Mae'r gofynion yn berthnasol i sefyllfaoedd:

* lle bydd gan weithiwr cymdeithasol brofiad ôl-gymhwyso o ymarfer gwaith cymdeithasol ond nad yw wedi'i gofrestru bellach ac nad yw wedi bod yn ymarfer ers tro;
* lle nad yw gweithiwr cymdeithasol erioed wedi ymarfer fel gweithiwr cymdeithasol ers cymhwyso.

**Y Gofynion**

1. Rhaid i bawb sy'n gwneud cais am fod ar y Gofrestr Gweithwyr Gofal Cymdeithasol ddarparu tystiolaeth o'r canlynol:
* eu cymeriad da, o ran eu haddasrwydd i ymarfer mewn ffordd a ddisgwylir gan weithiwr cymdeithasol
* eu hymddygiad da
* eu haddasrwydd corfforol a meddyliol i ymarfer ym maes gwaith cymdeithasol;
* eu cymhwysedd ym maes ymarfer gwaith cymdeithasol.
1. Bydd angen cadarnhau pob cais yn unol â chanllawiau'r Gofal Cymdeithasol Cymru. Mae'r manylion ar gael ar wefan y Gofal Cymdeithasol Cymru.
2. Lle mae’r ymgeisydd wedi cymhwyso ar ôl 01 Ebrill 2016 a heb gwblhau’r Rhaglen Gyfuno ar gyfer Gweithwyr Cymdeithasol Newydd Gymhwyso[[1]](#footnote-1), **bydd angen iddynt gwblhau’r wobr ar ôl ddychwelyd i’r gofrestr yn ogystal â** bodloni’r gofynion isod.

neu

1. Lle mae’r ymgeisydd wedi cymhwyso ar ôl 01 Ebrill 2016 a heb gwblhau’r Rhaglen Gyfuno ar gyfer Gweithwyr Cymdeithasol Newydd Gymhwyso[[2]](#footnote-2), bydd angen iddynt bodloni’r gofynion isod a chwblhau’r wobr tra’n weithio mewn swydd gwaith cymdeithasol.
2. I ddychwelyd i Ran 1 y Gofrestr Gweithwyr Gofal Cymdeithasol ar ôl cyfnod o absenoldeb, rhaid cyflwyno ceisiadau yn y dull priodol a rhaid dangos y canlynol:
* Os ydych yn gwneud cais am gofrestru neu i ddychwelyd i'r gofrestr ar ôl cyfnod o **lai na thair blynedd**, pan nad oeddech wedi'ch cofrestru yn rhan gweithiwr cymdeithasol y gofrestr neu ar gofrestr gyfatebol, rhaid ichi roi tystiolaeth eich bod wedi diweddaru'ch gwybodaeth a'ch dealltwriaeth a fyddai'n cyflawni gofynion arferol
* Hyfforddiant a Dysgu Ôl-Gofrestru (PRTL). Ar hyn o bryd 90 awr neu 15 diwrnod dros 3 blynedd yw hyn. Gweler [gofynion PRTL i weithwyr cymdeithasol;](https://gofalcymdeithasol.cymru/cofrestru/eich-cyfrifoldebau-fel-person-cofrestredig%22%20%5Cl%20%22section-293-anchor)
* Os ydych yn gwneud cais am gofrestru neu am ddychwelyd i'r gofrestr ar ôl cyfnod **rhwng tair a chwe blynedd** pan nad oeddech wedi'ch cofrestru yn rhan gweithiwr cymdeithasol y gofrestr neu ar gofrestr gyfatebol, bydd angen ichi allu dangos drwy bortffolio tystiolaeth eich bod wedi treulio 30 diwrnod neu 180 awr yn diweddaru'ch gwybodaeth a'ch dealltwriaeth proffesiynol
* Os ydych yn gwneud cais am ddychwelyd i'r gofrestr ar ôl cyfnod o **fwy na chwe blynedd** ers i'ch cofrestriad blaenorol ddirwyn i ben a chithau heb fod ar gofrestr gyfatebol yn ystod y cyfnod hwnnw, bydd angen ichi ddangos drwy bortffolio tystiolaeth eich bod wedi treulio 60 diwrnod neu 360 awr yn diweddaru'ch gwybodaeth a'ch dealltwriaeth proffesiynol
* Os **nad ydych wedi'ch cofrestru erioed** yn rhan 1 o'r Gofrestr neu gofrestr gyfatebol a'ch bod wedi cymhwyso'n weithiwr cymdeithasol dros chwe blynedd cyn dyddiad y cais, bydd angen ichi ddangos eich bod wedi treulio 60 diwrnod neu 360 awr o ddiweddaru'ch gwybodaeth a'ch dealltwriaeth proffesiynol. Mewn sefyllfaoedd o'r fath, bydd eich cais yn cael ei gyfeirio at Bwyllgor Cofrestru'r Gofal Cymdeithasol Cymru.
1. Wrth ddiweddaru'ch gwybodaeth a'ch dealltwriaeth ym maes gwaith cymdeithasol, gallwch ddefnyddio astudiaeth, hyfforddiant, seminarau, darllen, addysgu neu weithgareddau tebyg eraill y gellid yn rhesymol ddisgwyl iddynt hybu datblygiad proffesiynol y gweithiwr cymdeithasol neu gyfrannu at ddatblygu'r proffesiwn drwyddo draw. Gallai'r rhain gynnwys:
* Astudiaeth ffurfiol drwy gyrsiau neu raglenni achrededig
* Astudiaeth breifat a allai gynnwys er enghraifft ymchwil, darllen perthnasol
* Ymarfer dan oruchwyliaeth neu gysgodi ymarfer a allai gynnwys gwaith prosiect, cysgodi gwaith cymdeithasol, gwaith gwirfoddol perthnasol, myfyrio ar ymarfer gwaith cymdeithasol a'i ddadansoddi[[3]](#footnote-3).
1. Bydd gofyn i ymgeiswyr ddarparu tystiolaeth o'u haddasrwydd i ymarfer ar ffurf portffolio. Bydd y portffolio'n cael ei asesu gan ddau person, yn cynnwys gweithiwr cymdeithasol cofrestredig. Bydd angen i'r portffolio ddangos y canlynol:
* Bod yr ymgeisydd wedi cwblhau'r cyfnod diweddaru gofynnol
* Bod yr ymgeisydd wedi myfyrio ar y cyfnod diweddaru ac ar sut mae'r dysgu a'r ymarfer yn berthnasol i'r Safonau Galwedigaethol Cenedlaethol ar gyfer Gwaith Cymdeithasol a'r wybodaeth a'r sgiliau perthnasol (gweler atodiad 1)
* Os bydd gan yr ymgeisydd brofiad o weithio fel gweithiwr cymdeithasol cymwysedig, nad oedd yr astudiaeth breifat yn fwy na 50 y cant o'r cyfnod diweddaru gofynnol
* Os na fydd gan yr ymgeisydd brofiad o weithio fel gweithiwr cymdeithasol cymwysedig, nad oedd yr astudiaeth breifat yn fwy na 25 y cant o'r cyfnod diweddaru gofynnol
* Bod y diweddaru i bob golwg yn berthnasol i ymarfer gwaith cymdeithasol cyfredol
* Bod y dystiolaeth yn dangos gwybodaeth am ddeddfwriaeth, polisïau ac ymarfer gwaith cymdeithasol cyfredol ac yn dangos cymhwysedd ym maes gwaith cymdeithasol o'r safon a ddisgwylir gan ymarferydd cofrestredig
* Unrhyw wybodaeth arall sy'n berthnasol i ystyried cais yr unigolyn am gael ei gofrestru.
1. Bydd angen i'r portffolios gynnwys
* Tystysgrifau cwblhau neu fynychu ar gyfer unrhyw gyrsiau a ddilynwyd
* Tystiolaeth neu werthusiadau ar gyfer gwaith gwirfoddol, cysgodi ymarfer neu ymarfer arall
* Llyfryddiaeth yn rhestru’ch gwaith darllen
1. Bydd angen i'r ymgeisydd dalu ffi o £200[[4]](#footnote-4) ar gyfer asesu'r portffolio tystiolaeth yn ogystal â'r ffi arferol ar gyfer gwneud cais i gofrestru.
2. Ar ôl cael eich tystiolaeth, bydd y Gofal Cymdeithasol Cymru yn ei hasesu ac yn penderfynu naill ai:
* Bod y dystiolaeth yn dangos gwybodaeth a dealltwriaeth gyfredol briodol a bod modd prosesu cais am gofrestru gyda'r Gofal Cymdeithasol Cymru

neu

* Bod diffyg tystiolaeth ynghylch gwybodaeth a dealltwriaeth gyfredol.

Os gwelir bod diffyg, bydd gennych 12 mis i wneud iawn am y diffyg hwnnw a chyflwyno'r dystiolaeth i'w hasesu eto.

# Atodiad 1

# Rolau Allweddol a Safonau Galwedigaethol Cenedlaethol ar Gyfer Gwaith Cymdeithasol

|  |  |
| --- | --- |
| **Rôl allweddol 1** | **Cynnal atebolrwydd proffesiynol** |
| SW1 | Cynnal cronfa wybodaeth a thystiolaeth ddiweddar ar gyfer ymarfer gwaith cymdeithasol |
| SW2 | Datblygu ymarfer gwaith cymdeithasol trwy oruchwyliaeth a myfyrio |
|  |  |
| **Rôl allweddol 2** | **Ymarfer gwaith cymdeithasol proffesiynol** |
| SW3 | Rheoli eich rôl fel gweithiwr cymdeithasol proffesiynol |
| SW4 | Ymarfer barn broffesiynol mewn gwaith cymdeithasol |
| SW5 | Rheoli materion moesegol, penblethau a gwrthdaro |
| SW6 | Ymarfer gwaith cymdeithasol mewn cyd-destunau amlddisgyblaethol |
| SW7 | Paratoi adroddiadau a chofnodion proffesiynol yn ymwneud â phobl |
|  |  |
| **Rôl allweddol 3** | **Hybu ymgysylltiad a chyfranogiad** |
| SW8 | Paratoi ar gyfer ymgysylltiad gwaith cymdeithasol |
| SW9 | Cynnwys pobl mewn ymarfer gwaith cymdeithasol |
| SW10 | Cynorthwyo pobl i gymryd rhan mewn prosesau penderfynu |
| SW11 | Eirioli ar ran pobl eraill |
|  |  |
| **Rôl allweddol 4** | **Asesu anghenion, risgiau ac amgylchiadau** |
| SW12 | Asesu anghenion, risgiau ac amgylchiadaumewn partneriaeth â’r rheiny sydd ynghlwm |
| SW13 | Ymchwilio i niwed neu gamdriniaeth |
|  |  |
| **Rôl allweddol 5** | **Cynllunio ar gyfer canlyniadau sy’n canolbwyntio ar yr unigolyn** |
| SW14 | Cynllunio mewn partneriaeth i fynd i’r afael â materion tymor byr a thymor hwy |
| SW15 | Cytuno ar gynlluniau rheoli risg i hybu annibyniaeth a chyfrifoldeb |
| SW16 | Cytuno ar gynlluniau lle mae risg o niwed neu gamdriniaeth |
|  |  |
| **Rôl allweddol 6** | **Cymryd camau i sicrhau newid** |
| SW17 | Cymhwyso dulliau a modelau ymyrraeth gwaith cymdeithasol i hybu newid |
| SW18 | Cael mynediad at adnoddau i gynorthwyo canlyniadau sy’n canolbwyntio ar yr unigolyn |
| SW19 | Gwerthuso canlyniadau ymarfer gwaith cymdeithasol |
| SW20 | Ymddieithrio ar ddiwedd ymglymiad â gwaith cymdeithasol |

## Y Crynodeb o Wybodaeth a Dealltwriaeth [[5]](#footnote-5)

**Polisi a deddfwriaeth**

##### Deddfwriaeth ryngwladol, ei pherthynas â pholisïau’r DU ac ymarfer gwaith cymdeithasol

1. Deddfwriaeth y DU, ei pherthynas â pholisïau cenedlaethol ac ymarfer gwaith cymdeithasol
2. Deddfwriaeth genedlaethol, ei pherthynas â pholisïau ac ymarfer gwaith cymdeithasol (cwmpas: gofal cymdeithasol, diogelu, ail-leoli/atgyfannu yn y gymuned, cyfiawnder troseddol, mudo a cheisio lloches, addysg, iechyd, tai, budd-daliadau lles, amrywiaeth, gwahaniaethu a hybu annibyniaeth ac ymreolaeth oedolion, plant, teuluoedd, grwpiau a chymunedau)
3. Codau, safonau, fframweithiau ac arweiniad statudol a phroffesiynol; eu perthynas â pholisi ac ymarfer gwaith cymdeithasol
4. Nodweddion y wlad gartref, ei hiaith, diwylliant, daearyddiaeth ac arferion

**Damcaniaeth**

1. Damcaniaethau sy’n tanategu ein dealltwriaeth o ddatblygiad dynol a’r ffactorau sy’n effeithio arno
2. Damcaniaethau sy’n tanategu ein dealltwriaeth o faterion cymdeithasol o safbwyntiau seicolegol, cymdeithasegol a throseddegol
3. Damcaniaethau gwahaniaethu mewn cymdeithas gyfoes
4. Beirniadaethau ar sail damcaniaethau ac ymchwil ar y berthynas rhwng deddfwriaeth, polisïau ac ymarfer gwaith cymdeithasol

**Ymarfer gwaith cymdeithasol**

1. Gwaith cymdeithasol fel proffesiwn, gan gynnwys adroddiadau hanesyddol a materion cyfoes
2. Natur, rôl a gorchymyn y berthynas gwaith cymdeithasol, gan gynnwys ffiniau proffesiynol a moesegol

##### Egwyddorion, damcaniaethau, dulliau a modelau o ymyriad ac ymarfer gwaith cymdeithasol

1. Ffactorau sy’n gyffredinol yn cael eu cysylltu ag ymglymiad gwaith cymdeithasol (cwmpas: camddefnyddio sylweddau; iechyd meddwl; eiddilwch; salwch corfforol; anabledd corfforol; anabledd dysgu; anghenion synhwyraidd; mudo a cheisio lloches; tlodi; oedolion neu blant mewn perygl o niwed neu gamdriniaeth; plant mewn angen; anawsterau sy’n ymwneud ag addysg; statws grŵp ethnig neu grŵp lleiafrifol arall; ymddygiad troseddol; diogelu’r cyhoedd)
2. Tueddiadau demograffig a chymdeithasol
3. Eich cefndir, profiadau ac arferion eich hun a all effeithio ar eich ymarfer gwaith cymdeithasol
4. Egwyddorion asesu risg a rheoli risg
5. Egwyddorion cymryd risg yn gadarnhaol
6. Technegau datrys problemau a meddwl arloesol
7. Egwyddorion rheoli gwrthdaro
8. Natur gwrthdaro ac effaith ôl-gwrthdaro ar y gymdeithas

**Prosesau a gweithdrefnau**

1. Gweithio yn eich sefydliad: egwyddorion, gweithdrefnau ac ymarferion proffesiynol
2. Offer a fframweithiau asesu a chynllunio
3. Gofynion ffurfiol ar gyfer prosesau cyfreithiol a phrosesau allanol eraill

**Gwaith amlddisgyblaethol**

1. Diben gweithio gyda gweithwyr proffesiynol ac asiantaethau eraill
2. Cylch gwaith, swyddogaethau, ethos a chyfrifoldebau disgyblaethau a sefydliadau sy’n ymglymedig â gwaith amlddisgyblaethol

**Gweithio mewn partneriaeth**

1. Cyd-destun diwylliannol ac ieithyddol yr unigolyn, y teulu, y grŵp neu’r gymuned
2. Egwyddorion gweithio mewn partneriaeth ag unigolion, teuluoedd, gofalwyr, grwpiau a chymunedau
3. Systemau, prosesau a gweithdrefnau eich sefydliad eich hun a sefydliadau eraill, y gall unigolion, teuluoedd, grwpiau a chymunedau gymryd rhan ynddynt
4. Amrywiaeth y cymorth a all fod ei angen i hybu cyfranogiad

**Diogelu**

1. Gweithdrefnau amlddisgyblaethol a sefydliadol lleol ar gyfer ymchwilio i niwed neu gamdriniaeth
2. Mathau o niwed neu gamdriniaeth
3. Dangosyddion niwed neu gamdriniaeth posibl
4. Nodweddion cyffredin ymddygiad cyflawnwyr
5. Dangosyddion gelyniaeth, gwrthwynebiad neu ddiffyg cydymffurfio cudd
6. Grym a chyfrifoldebau cyfreithiol a statudol y gellir eu defnyddio er mwyn diogelu unigolion, teuluoedd, gofalwyr, grwpiau a chymunedau

Personoli ac adnoddau

1. Potensial unigolion i ddefnyddio eu cryfderau a’u hadnoddau personol i gyflawni newid
2. Gwerth a rôl rhwydweithiau teuluol, cymunedau a grwpiau o ran cyflawni canlyniadau cadarnhaol, a ffyrdd i’w datblygu
3. Natur personoli a gwasanaethau wedi’u personoli, gan gynnwys cymorth hunangyfeiriol; a rôl y gweithiwr cymdeithasol mewn perthynas â’r rhain yng nghyd-destun polisi cenedlaethol
4. Amrywiaeth yr adnoddau sydd ar gael o fewn rhwydweithiau anffurfiol, yn y gymuned ehangach, trwy ddarpariaeth gwasanaeth ffurfiol, a thrwy arloesedd

Comisiynu ac ariannu

1. Meini prawf cymhwyster ar gyfer gwasanaethau neu lifoedd ariannu
2. Y cyfleoedd a roddir gan ddulliau ariannu gwahanol, gan gynnwys cyllidebau unigol a thaliadau uniongyrchol
3. Y cylch comisiynu ar gyfer darpariaeth, gan gynnwys cyfleoedd i gomisiynu gwasanaethau gan y rheiny sy’n eu defnyddio
4. Rôl brocera o ran sicrhau gwasanaethau

Trin gwybodaeth

1. Sut i fynegi gwybodaeth ysgrifenedig yn gywir, yn eglur, yn berthnasol ac â lefel briodol o fanylion
2. Gofynion cyfreithiol a sefydliadol ar gyfer cofnodi gwybodaeth a llunio adroddiadau
3. Gofynion cyfreithiol, polisïau a gweithdrefnau ar gyfer diogelwch a chyfrinachedd gwybodaeth

**Ymarfer myfyriol**

1. Egwyddorion ymarfer myfyriol, meddwl beirniadol a dysgu
2. Prosesau a gofynion ar gyfer goruchwyliaeth ffurfiol o fewn eich sefydliad eich hun
3. Sut a phryd i fanteisio ar gymorth anffurfiol wrth ymarfer
4. Ffynonellau o adborth a all lywio myfyrio ar ymarfer a meddwl beirniadol

## Y Crynodeb o Sgiliau [[6]](#footnote-6)

**Sgiliau cynllunio**

1. Cynllunio camau gweithredu i gyflawni canlyniadau canfyddedig
2. Rheoli galw ar eich amser eich hun i flaenoriaethu’r hyn sy’n bwysig, yn ogystal â’r hyn sydd angen ei wneud ar frys

**Sgiliau cyfathrebu**

1. Cyfathrebu mewn modd agored, cywir a dealladwy
2. Addasu cyfathrebu ar gyfer amrywiaeth o gynulleidfaoedd
3. Hwyluso defnydd pob unigolyn o iaith a dull cyfathrebu dewisol

**Sgiliau rhyngbersonol**

1. Cynnal ymddiriedaeth a hyder unigolion, teuluoedd, gofalwyr, grwpiau a chymunedau
2. Gweithio’n effeithiol gyda’r rheiny sydd â safbwyntiau neu werthoedd sy’n gwrthdaro â’ch rhai chi
3. Trafod gydag eraill i gyflawni cytundeb mewn sefyllfaoedd cymhleth
4. Herio eraill, lle bo angen, mewn ffyrdd sy’n debygol o gyflawni newid

**Sgiliau meddwl**

1. Cymhwyso meddwl beirniadol i wybodaeth o amrywiaeth o ffynonellau
2. Dadansoddi a chyfosod gwybodaeth gymhleth
3. Cymhwyso meddwl creadigol i ddatrys problemau cymhleth

**Sgiliau proffesiynol**

1. Llunio barn broffesiynol ynghylch sefyllfaoedd cymhleth
2. Defnyddio eich sgiliau rhyngbersonol a sgiliau a gwybodaeth arall fel adnodd
3. Cymhwyso ymagweddau sy’n canolbwyntio ar yr unigolyn
4. Cydbwyso canlyniadau sy’n canolbwyntio ar yr unigolyn â lles pobl eraill
5. Ymarfer pendantrwydd, grym ac awdurdod mewn ffyrdd sy’n gydnaws â gwerthoedd gwaith cymdeithasol

**Sgiliau trin gwybodaeth**

1. Llunio cofnodion ac adroddiadau sy’n bodloni safonau proffesiynol
2. Cael mynediad at systemau technoleg gwybodaeth a chyfathrebu a’u defnyddio i gasglu, storio a lledaenu gwybodaeth

**Sgiliau dysgu**

1. Cael mynediad at oruchwyliaeth a chymorth proffesiynol a’u defnyddio mewn sefyllfaoedd y tu hwnt i’ch gwybodaeth neu’ch profiad chi
2. Defnyddio sgiliau astudio i gynllunio a chyflawni dysgu
3. Defnyddio sgiliau ymchwilio
4. Cymhwyso meddwl beirniadol er mwyn myfyrio ar eich ymarfer eich hun
5. Cyfosod gwybodaeth ac ymarfer

1. Gwelwch [Rhaglen Gadarnau ar gyfer gweithwyr cymdeithasol newydd gymhwyso – atebion i’ch cwestiynau](https://gofalcymdeithasol.cymru/adnoddau/rhaglen-gadarnhau-ar-gyfer-gweithwyr-cymdeithasol-newydd-gymhwyso---atebion-ich-cwestiynau) [↑](#footnote-ref-1)
2. Gwelwch [Rhaglen Gadarnau ar gyfer gweithwyr cymdeithasol newydd gymhwyso – atebion i’ch cwestiynau](https://gofalcymdeithasol.cymru/adnoddau/rhaglen-gadarnhau-ar-gyfer-gweithwyr-cymdeithasol-newydd-gymhwyso---atebion-ich-cwestiynau) [↑](#footnote-ref-2)
3. Ymarfer dan Oruchwyliaeth neu Gysgodi Ymarfer

Byddai cytundeb ymarfer dan oruchwyliaeth neu gysgodi ymarfer yn cael ei drafod rhwng cyflogwr a'r ymgeisydd a dylid sicrhau:

	* Bod y math o weithgareddau y byddai'r ymgeisydd yn ymwneud â hwy'n cael eu disgrifio;
	* Bod cyfnod y cytundeb a'r lleoliad yn cael eu nodi;
	* Bod y cytundeb yn cynnwys darparu goruchwylydd i oruchwylio'r lleoliad;
	* Bod rhywfaint o oruchwyliaeth a chyfle i fyfyrio wedi'i ddarparu;
	* Na fyddai dim cysylltiad heb oruchwyliaeth yn cael ei ganiatáu ag unigolion sy'n defnyddio gwasanaethau neu ofalwyr
	* Bod y cyflogwr yn darparu cadarnhad cryno ynghylch y lleoliad a'r gweithgareddau a gyflawnir. [↑](#footnote-ref-3)
4. Mae'n bosibl y bydd y ffioedd yn newid yn y dyfodol [↑](#footnote-ref-4)
5. Cymerwyd o Safonau Galwedigaethol Cenedlaethol ar gyfer Gwaith Cymdeithasol 2011

[Safonau Galwedigaethol Cenedlaethol (NOS) | CGCymru](http://www.cgcymru.org.uk/safonau-galwedigaethol-cenedlaethol/?force=2&bc=0:48|48:400|) [↑](#footnote-ref-5)
6. Cymerwyd o Safonau Galwedigaethol Cenedlaethol ar gyfer Gwaith Cymdeithasol 2011

[Safonau Galwedigaethol Cenedlaethol (NOS) | CGCymru](http://www.cgcymru.org.uk/safonau-galwedigaethol-cenedlaethol/?force=2&bc=0:48|48:400|) [↑](#footnote-ref-6)